Diari Oficial de la Generalitat Valenciana


Sumari del DOGV 1221, del 11-01-1990 (1990/816231)

ORDRE de 14 de novembre de 1989, de la Conselleria de Cultura, Educació i Ciència, per la qual es convoca un concurs públic per a premiar Projectes d'Itineraris de Transició a seguir per alumnes de centres de nivell no universitari públics o privats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/14/(3)/dof/vci/html**

### Dades del document

Número de DOGV
:   1221

Data del DOGV
:   11-01-1990

Secció del DOGV
:   DISPOSICIONS GENERALS

Número del document
:   1990/816231


Data del document
:   14-11-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de novembre de 1989, de la Conselleria de Cultura, Educació i Ciència, per la qual es convoca un concurs públic per a premiar projectes d'itineraris de transició a seguir per alumnes de centres de nivell no universitari públics o privats de la Comunitat Valenciana.  
L'Ordre de 30 de juny de 1988 de la Conselleria de Cultura, Educació i Ciència en la qual es definia el programa Transició de l?Escola a la Vida Activa, indica clarament que els protagonistes dels processos d'inserció social i professional dels joves són ells mateixos.  
Ordres posteriors, com la de projectes de creació d'empreses i la de projectes de creació de cooperatives, també van en la línia de potenciar el protagonisme dels joves estudiants.  
En la mesura que l'activitat en els centres, pel que fa a orientació, formació i ocupació, siga creixent, han de ser els alumnes mateixos qui siguen capaços de dissenyar i posar en marxa activitats i itineraris que tendiran a conèixer amb profunditat el món del treball i les formes d'inserció.  
Aquesta activitat ha de possibilitar una col·laboració entre els joves i els adults. Per aquest motiu un o alguns adults actuaran com a coordinadors del projecte.  
Per tot això, i fent ús de les facultats que em confereix l'article 35 de la Llei 5/1983 de 30 de desembre de Govern Valencià,  
ORDENE:  
Primer  
Convocar, per al curs 1989/90, el 1 Concurs de Projectes d'Itineraris de Transició, amb caràcter de concurs públic, per tal de fomentar entre els joves estudiants valencians dels nivells no universitaris les actituds actives necessàries davant el seu trànsit cap al món del treball.  
L'objectiu d'aquest concurs és fomentar, entre els joves estudiants valencians, el desplegament d'activitats dissenyades per ells mateixos com a itineraris de transició, que afavoresquen un millor coneixement del món del treball i dels camins per a inserir-se professionalment.  
Segon  
Establir vint-i-cinc premis de 300.000 PTA cadascun. L'import es lliurarà a la persona o persones que expressament hi consten com a responsables.  
Tercer  
L'import dels premis a què fa referència aquesta Ordre són consignats en la línia de subvenció 404/000/89 del Cap. IV del programa 422.30 de despeses de l?exercici pressupostari 1989.  
Quart  
S'aproven les bases que regiran el concurs de projectes d'itineraris de transició que s'inclouen en l'Annex.  
DISPOSICIONS FINALS  
1. S'autoriza la Direcció General de Centres i Promoció Educativa per a desplegar i aplicar aquesta Ordre.  
2. Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 14 de novembre de 1989.  
El Conseller de Cultura, Educació i Ciencia,   
ANTONI ESCARRE I ESTEVE  
ANNEX  
Bases del concurs públic per a premiar projectes d'itineraris de transició a seguir per alumnes de centres de nivell no universitari públics o privats de la Comunitat Valenciana.  
Bases  
Primer/Projectes  
Els projectes d'itineraris de transició podran presentar-se per grups d'alumnes dels nivells no universitaris.  
Els grups no seran inferiors a deu alumnes i hauran d'estar coordinats per un professor o professora.  
Els treballs presentats seran inèdits i no podran haver estat premiats amb anterioritat en concursos semblats.  
Segon/Requisits  
Per a participar en el concurs cal estar matriculat en un centre públic o privat de la Comunitat Valenciana, dels nivells contemplats en la base primera. En el cas dels coordinadors es requereix ser professor/a en actiu. També podran presentar-se al concurs equips formats per membres de dos o més centres.  
Tercer/ Sol·licituds  
Els projectes d'itineraris de transició que opten pel concurs adreçats a la Direcció General de Centres i Promoció Educativa de la Conselleria de Cultura, Educació i Ciència es presentaran per exemplar duplicat en els Serveis Territorials de Cultura i Educació corresponents, o a través de qualsevol dels procediments establerts en l'article 66 de la Llei de Procediment Administratiu. S'adjuntarà, la documentació següent:  
a) Instància.  
b) Certificació del Director del centre acreditativa que els concursants hi presten serveis o estan matriculats durant l'actual curs 1989/90, i també l'aceptació del professor o professora responsable.  
Si el coordinador és el Director del centre, la certificació l?haura d'expedir la Inspecció Educativa de circumscripció.  
c) Descripció de l?Itinerari de Transició, que haurà d'incloure, almenys, els apartats següents:  
1) Descripció i anàlisi de l?entorn on s'ubica el projecte.  
2) Característiques del grup d'alumnes que proposa el projecte.  
3) Descripció detallada de l?Itinerari de Transició que es vol desplegar, amb calendari d'aplicació.  
4) Objectius a assolir amb l?itinerari.  
5) Pressupost per a poder dur a terme el projecte d'Itinerari de Transició. En cas que el pressupost depasse la quantitat del premi, caldrà indicar les fonts de finançament complementàries.  
Quart/ Presentació  
Els treballs tindran una extensió màxima de quinze fulls escrits a màquina i a doble espai i es podran presentar, indistintament, en valencià o castellà.  
Cinquè/ Termini  
El termini de presentació de projectes d'Itinerari de Transició que opten pel concurs que es convoca per aquesta ordre finalitzarà el dia 28 de febrer de 1990.  
Sisé /Resolució de la convocatòria  
6.1. La valoració dels projectes del concurs d'itineraris de transició es realitzarà per una comissió integrada per:  
- El Cap del Servei de Programes d'Alumnes, que actuarà de president.  
- Un/a representant de la Direcció General d'Ordenació i Innovació Educativa nomenat pel seu director general.  
- Un representant de l?Institut Valencià de la Joventut nomenat pel seu Director General.  
- Un/a representant de la Direcció General de Cooperació i Ocupació, nomenat pel seu Director General.  
- Un/a representant de l?IMPIVA nomenat pel seu President.  
- Un/a representant de la Cambra Oficial de Comerç,, Indústria i Navegació de València, nomenat pel seu President.  
- Un/a representant de la Confederació Valenciana de Cooperatives, nomenat pel seu President.  
- Un inspector de programa nomenat per la Direcció General d'Ordenació i Innovació.  
- El responsable del Programa Transició de l?Escola a la Vida Activa, que actuarà de secretari.  
6.2. Valorats els projectes s'elevarà proposta a l'Il·lm. Sr. director general de Centres i Promoció Educativa que resoldrà el concurs. La resolució es publicarà, també, en els mitjans ordinaris de comunicació i es notificarà als interessats.  
6.3. La dotació econòmica es lliurarà en dues parts: el 50% en seleccionar el projecte i l'altre 50% en finalitzar-lo.  
6.4. L'avaluació per part de la Comissió es farà d'acord amb els criteris següents:  
- Grau d'adequació de l'Itinerari de Transició a les condicions   
de l'entorn sòcio-econòmic 3 punts  
- Contingut i orientació de l'itinerari 6 punts  
- Implicació d'empreses, institucions i persones en el desplegament de l'itinerari 4 punts  
- Grau de coordinació amb el projecte de centre i en les activitats del curs 3 punts  
- Creativitat de la idea de l'itinerari 4 punts  
Total màxim 20 punts  
Seté/ Obligacions dels beneficiaris  
7.1. Els beneficiaris de la subvenció queden obligats a:  
a) Posar en marxa l?Itinerari de Transició projectat.  
b) Comunicar les incidències que es produesquen en el desplegament de l?itinerari.  
c) Fer constar en la publicitat, impresos, etc., corresponents a l?itinerari, la col·laboració de la Conselleria de Cultura, Educació i Ciència.  
d) Presentar una memòria del resultat del desplegament i funcionament de l?itinerari.  
7.2. Els membres dels equips dels itineraris assistiran a un curs formatiu sobre itineraris organitzat per la Conselleria de Cultura, Educació i Ciència.  
7.3. El no acompliment de qualsevol de les obligacions anteriors suposarà la pèrdua de la subvenció i, per tant, la devolució de les quantitats fins aleshores percebudes.  
7.4. A la Inspecció Educativa se li encomana explícitament el seguiment, orientació i avaluació de la posada en pràctica dels itineraris seleccionats.  
7.5. Els treballs seleccionats quedaran en propietat de la Conselleria de Cultura, Educació i Ciència, que en podrà fer ús i publicar-los, si s'escau.  
7.6. Els itineraris presentats al concurs i que no siguen premiats, disposaran de sis mesos per a ser retirats de la Direcció General de Centres i Promoció Educativa. Passat aquest termini els treballs seran arxivats.


Còpia Permalink ELI